POZIV
na sudjelovanje u savjetovanju s javnošću
o

NACRTU PLANA
ZDRAVSTVENE ZAŠTITE OSJEČKO-BARANJSKE
    ŽUPANIJE ZA RAZDOBLJE OD 2019. DO 2024. GODINE 


Prema Zakonu o zdravstvenoj zaštiti ("Narodne novine" broj 150/08., 71/10., 139/10., 22/11., 84/11., 12/12., 70/12., 82/13., 159/13., 22/14., 154/14., 70/16. i 131/17.) županija ostvaruje svoja prava, obveze, zadaće i ciljeve na području zdravstvene zaštite tako da, između ostalog, donosi plan zdravstvene zaštite za  svoje područje.
Izrada plana zdravstvene zaštite nije bila samo zakonska obveza, nego i odrednica Osječko-baranjske županije da pored niza dokumenata koje donosi u području zdravstva, donese i strateški dokument kojim bi se sagledalo postojeće stanje i utvrdile potrebe na području Županije.
Ciljevi koji se žele postići savjetovanjem s javnošću su upoznavanje građana i zainteresirane javnosti o sadržaju Plana zdravstvene zaštite Osječko-baranjske županije za razdoblje od 2019. do 2024. godine i načinu na koji je ova problematika uređena. 
Budući da je riječ o planskom dokumentu kojim se uređuju pitanja od interesa za opću dobrobit građana na području Županije, sukladno članku 11. Zakona o pravu na pristup informacijama ("Narodne novine" broj 25/13. i 85/15.) provodi se postupak savjetovanja sa zainteresiranom javnošću. Postupak savjetovanja provest će se, sukladno Kodeksu savjetovanja sa zainteresiranom javnošću u postupcima donošenja zakona, drugih propisa i akata ("Narodne novine" broj 140/09.), stavljanjem Nacrta Plana na internetske stranice Osječko-baranjske županije s mogućnošću sudionika da elektronskom poštom ili u pisanom obliku dostave svoje komentare, primjedbe i prijedloge prema na stranicama raspoloživom obrascu. Postupak savjetovanja provest će se u razdoblju od 03. prosinca 2018. do 02. siječnja 2019. godine. 
Organizator i nositelj postupka savjetovanja je Upravni odjel za zdravstvo i socijalnu skrb Osječko-baranjske županije.
Pozivamo vas na sudjelovanje u postupku Savjetovanja, za koju potrebu Vam je na raspolaganju utvrđeni Nacrt Plana zdravstvene zaštite Osječko-baranjske županije za razdoblje od 2019. do 2024. godine i Obrazac sudjelovanja u savjetovanju.
· Nacrt Plana zdravstvene zaštite Osječko-baranjske županije za razdoblje od 2019. do 2024. godine 
· Obrazac sudjelovanja u savjetovanju

	Primjedbe, komentari i prijedlozi u odnosu na pojedine članke Nacrta 

Popunjeni obrazac dostaviti na adresu elektronske pošte: zdravstvo@obz.hr
ili u pisanom obliku na adresu: Osječko-baranjska županija, Upravni odjel za zdravstvo i socijalnu skrb, Kapucinska 40/I, 31000 Osijek s naznakom "Savjetovanje s javnošću"
[bookmark: _GoBack]zaključno do 02. siječnja 2019.

